stanford-oval/wikipedia huggingface dataset:
ปุ่มกกหู

| ปุ่มกกหู  (Mastoid process) |
| --- | --- |
มุมมองด้านข้างของศีรษะ แสดงตำแหน่งของกะโหลกศีรษะสัมพันธ์กับผิวหนังด้านนอก (ปุ่มกกหูอยู่ประมาณตรงกลางของภาพ)
ปุ่มกกหู
รายละเอียด
ตัวระบุ
ภาษาละติน: processus mastoideus ossis temporalis
MeSH: D008416
TA98: A02.1.06.004
TA2: 644
FMA: 52872
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มกกหู (อังกฤษ: mastoid process) เป็นส่วนยื่นรูปกรวยซึ่งยื่นออกมาจากพื้นผิวด้านล่างของส่วนกกหูของกระดูกขมับ (mastoid portion of the temporal bone) ตั้งอยู่ทางด้านหลังของปากรูหู (external acoustic meatus) และทางด้านข้างของสไตลอยด์ โพรเซสของกระดูกขมับ (styloid process) ขนาดและรูปร่างของปุ่มกกหูมีความแปรผัน ซึ่งในผู้ชายมักจะมีขนาดใหญ่กว่าผู้หญิง
ปุ่มนี้เป็นจุดเกาะของกล้ามเนื้อไดแกสทริก (Digastric muscle) กล้ามเนื้อสเตอร์โนไคลโดมาสตอยด์ (Sternocleidomastoid) กล้ามเนื้อสปลีเนียส แคปิติส (Splenius capitis) และกล้ามเนื้อลองจิสสิมุส แคปิติส (Longissimus capitis)
แหล่งข้อมูลอื่น

Mastoid+process จากเว็บไซต์  eMedicine Dictionary
Norman/Georgetown lesson5
Diagram at victoriacollege.edu เก็บถาวร 2007-09-27 ที่ เวย์แบ็กแมชชีน
ปืนหน้าผาชิงแชมป์โลก

| ปืนหน้าผาชิงแชมป์โลก> ฤดูกาล |
| --- | --- |
 1991  1993  1995  1997  1999  2001  2003  2005  2007  2009  2011  2012  2014  2016  2018  2019  2021 
สาขา
 ลีด  โบลเดอริง  ความเร็ว  รวม 
ชนะมากที่สุด
 จันจา การ์นเบรต (6 ครั้ง)
ปืนหน้าผาชิงแชมป์โลก อังกฤษ: IFSC Climbing World Championships เป็นการแข่งขันกีฬาปีนหน้าผาชิงแชมป์โลกทุกสองปี ที่จัดโดยสหพันธ์กีฬาปีนหน้าผานานาชาติ (IFSC) รายการนี้กำหนดแชมป์โลกชายและหญิงในสามสาขาของการปีนหน้าผา ได้แก่ ลีดไคลม์บิง โบลเดอริง และการปีนหน้าผาความเร็ว ตั้งแต่ปี ค.ศ. 2012 เป็นต้นมา การจัดอันดับแบบรวมจะถูกกำหนดด้วยเช่นกัน สำหรับนักปีนหน้าผาที่แข่งขันในทุกสาขา และจะมีการมอบเหรียญรางวัลเพิ่มเติมตามอันดับนั้น การแข่งขันครั้งแรกจัดขึ้นที่แฟรงค์เฟิร์ตในปี ค.ศ. 1991
ตารางสรุปเหรียญรางวัล

ณ ปืนหน้าผาชิงแชมป์โลก 2021 (ไม่รวมเหรียญรางวัลปีนหน้าผาคนพิการ)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย | 16 | 14 | 23 | 53 |
| 2 |  ออสเตรีย | 13 | 6 | 8 | 27 |
| 3 |  ฝรั่งเศส | 12 | 14 | 17 | 43 |
| 4 |  ยูเครน | 11 | 7 | 5 | 23 |
| 5 |  สโลวีเนีย | 7 | 6 | 5 | 18 |
| 6 |  เช็กเกีย | 6 | 10 | 4 | 20 |
| 7 |  ญี่ปุ่น | 5 | 8 | 6 | 19 |
| 8 |  โปแลนด์ | 5 | 4 | 8 | 17 |
| 9 |  จีน | 5 | 3 | 1 | 9 |
| 10 |  อิตาลี | 5 | 1 | 2 | 8 |
| 11 |  สเปน | 4 | 5 | 0 | 9 |
| 12 |  สหรัฐ | 3 | 7 | 3 | 13 |
| 13 |  เกาหลีใต้ | 3 | 5 | 1 | 9 |
| 14 |  สวิตเซอร์แลนด์ | 3 | 1 | 5 | 9 |
| 15 |  แคนาดา | 3 | 1 | 0 | 4 |
| 16 |  เบลเยียม | 2 | 6 | 0 | 8 |
| 17 |  เยอรมนี | 2 | 5 | 8 | 15 |
| 18 |  อิหร่าน | 1 | 1 | 2 | 4 |
| 19 |  คาซัคสถาน | 0 | 1 | 3 | 4 |
| 20 |  เวเนซุเอลา | 0 | 1 | 0 | 1 |
| 21 |  บริเตนใหญ่ | 0 | 0 | 4 | 4 |
| 22 |  เซอร์เบีย | 0 | 0 | 2 | 2 |
| 23 |  เนเธอร์แลนด์ | 0 | 0 | 1 | 1 |
| รวม (23 ประเทศ) | รวม (23 ประเทศ) | 106 | 106 | 108 | 320 |
หมายเหตุ 1 : ได้เหรียญ่วมกันใน ปืนหน้าผาชิงแชมป์โลก 2007
หมายเหตุ 2 : หนึ่งเหรียญเงินใน ปืนหน้าผาชิงแชมป์โลก 2021 สำหรับ สหพันธ์กีฬาปีนหน้าผารัสเซีย
ปุ่มกระดูกจูกูลาร์

| ปุ่มกระดูกจูกูลาร์  (Jugular tubercle) |
| --- | --- |
กระดูกท้ายทอยมุมมองจากด้านนอก (ช่องประสาทกล้ามเนื้อลิ้นอยู่ด้านล่างทางซ้ายของภาพ)
ฐานของกะโหลกศีรษะ พื้นผิวด้านบน (กระดูกท้ายทอยแสดงด้วยสีฟ้าด้านล่างภาพ และปุ่มกระดูกจูกูลาร์อยู่ทางขวาของฟอราเมน แมกนัม)
รายละเอียด
ตัวระบุ
ภาษาละติน: tuberculum jugulare ossis occipitalis
TA98: A02.1.04.018
TA2: 561
FMA: 75749
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มกระดูกจูกูลาร์ (อังกฤษ: jugular tubercle) เป็นเนินรูปไข่บนพื้นผิวด้านบนของส่วนข้างของกระดูกท้ายทอย (lateral parts of occipital bone) ซึ่งอยู่บนช่องประสาทกล้ามเนื้อลิ้น และในบางครั้งถูกพาดทับด้วยร่องเฉียงสำหรับเส้นประสาทลิ้นคอหอย (glossopharyngeal) เส้นประสาทเวกัส (vagus) และเส้นประสาทแอคเซสซอรี (accessory nerve)
แหล่งข้อมูลอื่น

Roche Lexicon - illustrated navigator, at Elsevier 34257.000-2
Diagram at wayne.edu เก็บถาวร 2016-03-03 ที่ เวย์แบ็กแมชชีน
ปุ่มนูนอัลนา

| ปุ่มนูนอัลนา  (Tuberosity of the ulna) |
| --- | --- |
มุมมองด้านหน้าของกระดูกปลายแขนข้างซ้าย
รายละเอียด
ตัวระบุ
ภาษาละติน: tuberositas ulnae
TA98: A02.4.06.004
TA2: 1233
FMA: 23617
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มนูนอัลนา หรือ ปุ่มกระดูกอัลนา (อังกฤษ: tuberosity of the ulna; ulnar tuberosity) เป็นบริเวณบนกระดูกอัลนา ตรงรอยต่อของพื้นผิวด้านหน้าและด้านล่างของโคโรนอยด์ โพรเซส และส่วนหน้าของตัวกระดูกอัลนา มีลักษณะเป็นส่วนยื่นขรุขระซึ่งเป็นจุดเกาะปลายของส่วนของกล้ามเนื้อเบรเคียลิส (Brachialis) และมีออบลีก คอร์ด (oblique cord) มายึดเกาะที่ขอบด้านข้างของปุ่มนูนอัลนา
แหล่งข้อมูลอื่น

Norman/Georgetown lesson4bonesofarm&forearm
ปุ่มนูนเรเดียส

| ปุ่มนูนเรเดียส  (Radial tuberosity) |
| --- | --- |
มุมมองด้านหน้าของข้อศอกด้านซ้าย แสดงเอ็นแอนทีเรียร์และอัลนาคอลแลทเทอรัล (ปุ่มนูนเรเดียสอยู่ตรงกลางภาพทางขวา)
มุมมองด้านหน้าของกระดูกปลายแขนข้างซ้าย (กระดูกเรเดียสคือกระดูกชิ้นทางขวา ปุ่มนูนเรเดียสอยู่ด้านบนซ้ายของกระดูกเรเดียส)
รายละเอียด
ตัวระบุ
ภาษาละติน: t. radii
TA98: A02.4.05.007
TA2: 1216
FMA: 23489
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มนูนเรเดียส (อังกฤษ: radial tuberosity) เป็นปุ่มนูนที่อยู่ด้านใกล้กลางลำตัว ใต้ต่อคอกระดูกเรเดียส พื้นผิวของปุ่มนี้แบ่งออกเป็น
ส่วนด้านหลัง (posterior, rough portion) มีลักษณะขรุขระ เป็นจุดเกาะปลายของเอ็นกล้ามเนื้อไบเซ็ปส์ เบรคิไอ (biceps brachii)
ส่วนด้านหน้า (anterior, smooth portion) มีลักษณะเรียบ ซึ่งมีถุงลดเสียดสี (bursa) อยู่ด้านบน แทรกระหว่างเอ็นกล้ามเนื้อและกระดูก
แหล่งข้อมูลอื่น

SUNY Figs 07:02-08
Norman/Georgetown radiographsul (xrayelbow)
ปุ่มนอกของท้ายทอย

| ปุ่มนอกของท้ายทอย  (External occipital protuberance) |
| --- | --- |
กระดูกท้ายทอยมุมมองจากด้านนอก (ปุ่มกระดูกท้ายทอยอยู่ด้านล่างทางซ้ายของภาพ)
รายละเอียด
ตัวระบุ
ภาษาละติน: protuberantia occipitalis externa
TA98: A02.1.04.022
TA2: 568
FMA: 75752
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มนอกของท้ายทอย (อังกฤษ: external occipital protuberance) เป็นปุ่มกระดูกที่อยู่ใกล้กับตรงกลางของกระดูกท้ายทอยส่วนสความา ออกซิปิทาลิส (occipital squama) ด้านข้างของปุ่มนี้ 2 ข้างเป็นเส้นหลังคอเส้นบน (superior nuchal line) และเหนือต่อสันนี้เป็นเส้นบางๆ เรียกว่า เส้นหลังคอเส้นบนสุด (highest nuchal line)
โหนกท้ายทอย (inion) เป็นยอดบนสุดของปุ่มนอกของท้ายทอย
แหล่งข้อมูลอื่น

external+occipital+protuberance จากเว็บไซต์  eMedicine Dictionary
Roche Lexicon - illustrated navigator, at Elsevier 34257.000-1
http://www.upstate.edu/cdb/grossanat/hnsklatob1.shtml เก็บถาวร 2007-12-23 ที่ เวย์แบ็กแมชชีน
ปุ่มไลก์

ไอคอน "ไลก์" ที่ใช้ในเฟซบุ๊ก
ปุ่มไลก์ (อังกฤษ: like button) หรือ ปุ่มแนะนำ (อังกฤษ: recommend button) เป็นลักษณะ (feature) ในซอฟต์แวร์สื่อสาร (communication software) เช่น บริการเครือข่ายสังคม, อินเทอร์เน็ตฟอรัม, เว็บไซต์ข่าว และบล็อก ซึ่งผู้ใช้สามารถนำมาสื่อได้ว่าชอบ, เพลิดเพลิน, หรือเห็นด้วยกับเนื้อหา (content) ในส่วนนั้น ๆ
บริการอินเทอร์เน็ตในลักษณะนี้จะเป็นในรูปแบบปุ่มโดยจะเป็นการแสดงผู้ใช้งานที่ชื่นชอบต่อเนื้อหานั้น และอาจจะแสดงแบบเต็มจำนวนหรือบางส่วนก็ได้ ลักษณะนี้เป็นทางเลือกในการวัดปริมาณปฏิกิริยาของผู้ใช้งานแทนวิธีอื่น เช่น การเขียนข้อความตอบกลับ บางเว็บไซต์จะมี ปุ่มดิสไลก์ (อังกฤษ: dislike button) สำหรับผู้ที่ไม่เห็นด้วยหรือเป็นกลางต่อเนื้อหานั้น บางเว็บไซต์จะมีระบบลงความเห็นที่ซับซ้อนมากขึ้นกว่าเดิม ตัวอย่างเช่น ระบบการให้คะแนนเป็นดาวห้าดาว หรือปุ่มรีแอคชัน เพื่อแสดงการแสดงความคิดเห็นที่เปิดกว้างมากขึ้น
ปืนแก็ตลิง

|  Gatling gun  |
| --- | --- |

ชนิด: ปืนยิงเร็ว
แหล่งกำเนิด:  สหรัฐ
บทบาท
ประจำการ: ค.ศ. 1862-1911
ผู้ใช้งาน:  สหรัฐ
สงคราม: สงครามกลางเมืองอเมริกัน สงครามสเปน-อเมริกา กบฏนักมวย สงครามรัสเซีย-ญี่ปุ่น
ประวัติการผลิต
ผู้ออกแบบ: ริชาร์ด จอร์แดน แก็ตลิง
ข้อมูลจำเพาะ
มวล: 27.2 กก.
ความยาว: 107.9 ซม.
ความยาวลำกล้อง: 67.3 ซม.
ลูกเรือ: 4 นาย
ปืนแก็ตลิง (อังกฤษ: Gatling gun) เป็นอาวุธยิงเร็วในยุคแรกๆ ซึ่งเป็นที่รู้จักกันดีชนิดหนึ่ง เป็นผู้บุกเบิกปืนกลสู่รูปแบบปัจจุบัน มันเป็นที่รู้จักเพราะการใช้งานโดยกองกำลังฝ่ายสหพันธรัฐระหว่างสงครามกลางเมืองอเมริกันในช่วงคริสต์ทศวรรษที่ 1860 ซึ่งเป็นการใช้งานครั้งแรกของปืนชนิดนี้ในสนามรบ  ภายหลังมันเป็นที่ความนิยมมากในการใช้โจมตีในยุทธการหุบเขาแซนจัวน์ระหว่างสงครามสเปน-อเมริกา
การทำงานของปืนแก็ตลิงมีจุดเด่นอยู่ที่การออกแบบลำกล้องปืนให้มีหลายลำกล้อง รวมกลุ่มแบบวงกลม ซึ่งจะช่วยในการระบายความร้อนและลำดับการยิงที่เกิดขึ้นพร้อมการบรรจุกระสุน แต่ละลำกล้องจะยิงออกไปหนึ่งนัดเมื่อถึงจุดรอบ จากนั้นจะสลัดปลอกกระสุนเปล่า บรรจุกระสุนใหม่ และระบายความร้อน  โครงแบบนี้ช่วยให้ปืนมีอัตราการยิงที่เร็วโดยที่ลำกล้องไม่ร้อนเกินไป
แหล่งข้อมูลอื่น

19th Century Machine Guns
List of Military Gatling & Revolver cannons
Austro-Hungarian Gatling Guns เก็บถาวร 2009-08-04 ที่ เวย์แบ็กแมชชีน
U.S. Patent 36,836 -- Gatling gun
U.S. Patent 47,631 -- improved Gatling gun
U.S. Patent 112,138 -- revolving battery gun
U.S. Patent 125,563 -- improvement in revolving battery guns
Description of operating principle (with animation) from HowStuffWorks
CGI animated GAU-17/A
Animations and technical descriptions of 1862, 1865 and 1874 models (Requires Quicktime and not suitable for slow-speed links)
ประเภทของปืนกล

เอ็ม 134
ปุ๋ยอินทรีย์

ปุ๋ยอินทรีย์ (อังกฤษ: Organic Fertilizer) คือ ปุ๋ยที่ได้จากการย่อยสลายอินทรีย์วัตถุทางชีวเคมีโดยจุลินทรีย์กลุ่มใช้ออกซิเจน (Aerobic Microorganisms) จนเป็นประโยชน์ต่อพืช
ปุ๋ยอินทรีย์ เป็นปุ๋ยทำจากวัสดุอินทรีย์ มีธาตุอาหารที่เป็นประโยชน์สำหรับการเจริญเติบโตของพืช ผลิตจากวัสดุอินทรีย์ ของเสียจากโรงงาน(บางประเภท) มูลวัว มูลไก่ มูลค้างคาว ซากต้นไม้ ใบไม้ กรดอะมิโน โดโลไมท์ และแร่ธาตุต่าง ๆ นำมาบด เติมจุลินทรีย์ บ่มหมัก กลับกอง จนย่อยสลายกลายเป็นปุ๋ย
ปุ๋ยอินทรีย์ที่ดี จะต้องประกอบด้วยแร่ธาตุครบทั้ง 13 ชนิดที่พืชต้องการ ดังนี้
แร่ธาตุหลัก ซึ่งพืชต้องการในปริมาณสูงมาก ประกอบด้วย
ไนโตรเจน (N)
ฟอสฟอรัส (P)
โพแทสเซียม (K)หรือ N-P-K นั่นเอง
แร่ธาตุรอง ซึ่งพืชต้องการในปริมาณน้อย ประกอบด้วย
แคลเซียม (Ca)
แมกนีเซียม (Mg)
กำมะถัน (S)
แร่ธาตุเสริม ซึ่งพืชต้องการในปริมาณที่น้อยมาก (แต่ขาดไม่ได้) ประกอบด้วย
เหล็ก (Fe)
แมงกานีส (Mn)
โบรอน (B)
โมลิบดินัม (Mo)
ทองแดง (Cu)
สังกะสี (Zn)
คลอรีน (Cl)
ปุ๋ยอินทรีย์ มีลักษณะทางกายภาพได้หลายแบบ เช่น ปุ๋ยเม็ด ปุ๋ยผง และปุ๋ยน้ำ แต่ที่นิยมจำหน่ายในท้องตลาดส่วนใหญ่เป็นปุ๋ยเม็ด เนื่องจากสะดวกกับเกษตรกรในการนำไปใช้ ทั้งจากการหว่านด้วยมือ หรือใช้กับเครื่องพ่นเม็ดปุ๋ย
ข้อเด่นของปุ๋ยอินทรีย์ที่เหนือกว่าปุ๋ยเคมี คือ ปุ๋ยอินทรีย์มีอินทรีย์วัตถุ มีธาตุอาหารรอง และจุลธาตุที่จำเป็นต่อจุลินทรีย์ดินและพืช ที่ปุ๋ยเคมีไม่มี นอกจากนี้ การใช้ปุ๋ยอินทรีย์ยังทำให้ดินมีสภาพเป็นกลาง ในขณะที่การใช้ปุ๋ยเคมีอย่างยาวนานจะทำให้ดินมีสภาพเป็นกรดซึ่งมีผลทำให้มีการละลายแร่ธาตุที่ไม่พึงประสงค์ออกมาให้แก่รากพืช เช่น อะลูมิเนียม ทำให้พืชมีลักษณะแคระแกร็นและเป็นโรคง่าย ปุ๋ยอินทรีย์ยังเพิ่มจำนวนจุลอินทรีย์ที่เป็นประโยชน์ และสิ่งมีชีวิตตามธรรมชาติ ทำให้ดินมีโครงสร้างโปร่ง ร่วนซุย อ่อนนุ่มอุ่มน้ำ
ข้อด้อยของปุ๋ยอินทรีย์ คือ มีธาตุอาหารหลักต่ำกว่าปุ๋ยเคมี และต่ำกว่าปุ๋ยอินทรีย์เคมี ซึ่งผลิตจากการผสมปุ๋ยอินทรีย์และปุ๋ยเคมีเข้าด้วยกัน ทำให้บางครั้งต้องใช้ในปริมาณมากเพื่อให้ได้ปริมาณธาตุอาหารเพียงพอต่อความต้องการของพืช
มาตรฐานปุ๋ยอินทรีย์ของกรมวิชาการเกษตร พ.ศ. 2551 กำหนดว่า ปุ๋ยอินทรีย์ที่ผลิตได้และจะจำหน่ายต้องมีอินทรีย์วัตถุมากกว่าร้อยละ 20 มีค่าการนำไฟฟ้าน้อยกว่า 10 เดซิซีเมนส์ต่อเมตร มีค่าไนโตรเจนไม่น้อยกว่าร้อยละ 1 มีค่าฟอสฟอรัส (P2O5) ไม่น้อยกว่าร้อยละ 0.5 มีค่าโพแทสเซียม (K2O) ไม่น้อยกว่าร้อยละ 0.5 ปุ๋ยอินทรีย์ มีชนิดต่างต่าง เช่น 1.ปุ๋ยหมัก2.ปุ๋ยคอก3.ปุ๋ยพืชสด4.ปุ๋ยชีวภาพ
ปุ่มหัวกระดูกอัลนา

| ปุ่มหัวกระดูกอัลนา  (head of ulna)> รายละเอียด.ตัวระบุ |
| --- | --- |
ภาษาละติน: caput ulnae
TA98: A02.4.06.015
TA2: 1245
FMA: 33751
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มหัวกระดูกอัลนา (อังกฤษ: Head of ulna) เป็นพื้นผิวข้อต่อ ส่วนหนึ่งมีลักษณะกลม ชี้ลงล่าง ต่อกับพื้นผิวด้านบนของแผ่นรองข้อต่อรูปสามเหลี่ยม (triangular articular disk) ซึ่งแบ่งระหว่างปุ่มหัวกระดูกและข้อมือ ในขณะที่อีกส่วนจะชี้ไปทางด้านข้าง มีลักษณะแคบ นูน จะต่อกับรอยเว้าอัลนา (ulnar notch) บนกระดูกเรเดียส เพื่อประกอบเป็นข้อต่อเรดิโออัลนาส่วนปลาย (Distal radioulnar joint)
แหล่งข้อมูลอื่น

http://academic.wsc.edu/faculty/jatodd1/351/ulna_radius.jpg เก็บถาวร 2008-12-17 ที่ เวย์แบ็กแมชชีน
ปุ่มแดง (โทรทัศน์ระบบดิจิทัล)

ปุ่มแดงในรีโมตทีวีของบุช
ปุ่มแดง (อังกฤษ: Red button) เป็นปุ่มกดบนรีโมตคอนโทรลสำหรับกล่องรับสัญญาณโทรทัศน์ระบบดิจิทัลบางรุ่นในสหราชอาณาจักร ออสเตรเลีย เบลเยียม ฮ่องกง มาเลเซีย ไทย และสำหรับไดเร็คทีวีและคอมคาสต์ในสหรัฐ ใช้สำหรับบริการโทรทัศน์เชิงโต้ตอบ เมื่อมีการออกอากาศรายการเชิงโต้ตอบ ไอคอนกดปุ่มแดงจะปรากฏบนหน้าจอโทรทัศน์
แหล่งข้อมูลอื่น

Jane Hoskyn (2006-06-01). "How to take advantage of interactive TV services: Press the red button to find out how interactive applications can change the way you watch the box". Computeract!ve. VNU Business Publications. คลังข้อมูลเก่าเก็บจากแหล่งเดิมเมื่อ 2012-03-30.
ปืนเล็กยาว

ปืนเล็กยาวเบเกอร์สมัยศตวรรษที่ 19
 ปืนเล็กยาวเอ็ม1903 สปริงฟิลด์ ปืนเล็กยาวแบบลูกเลื่อนช่วงต้นศตวรรษที่ 20
 M16A1 ปืนเล็กยาวจู่โจมขับดันด้วยแก๊สและบรรจุกระสุนในซองกระสุนยุคแรก ๆ
ปืนเล็กยาว หรือ ไรเฟิล (อังกฤษ: Rifle) เป็นอาวุธปืนที่มีขนาดยาว ถูกออกแบบมาเพื่อการยิงทำลายเป้าหมายที่อยู่ในระยะไกลโดยเฉพาะ โดยจะมีพานท้ายสำหรับใช้ประทับร่องไหล่ เพื่อช่วยในการเล็งหาเป้าหมาย ภายในลำกล้องมีการเซาะให้เป็นสันและร่องเกลียวที่ผนังลำกล้อง ซึ่งสันเกลียวเรียกว่า "Land" ส่วนร่องเกลียวเรียกว่า "Groove" ซึ่งสันเกลียวนี้จะสัมผัสกับหัวกระสุนและรีดหัวกระสุนไปตามสันเกลียวและหมุนควงรอบตัวเอง เพื่อรักษาการเคลื่อนที่ของหัวกระสุนไม่ให้ตีลังกาในอากาศและเพื่อเพิ่มความแม่นยำตลอดจนอานุภาพสังหาร เทียบได้กับการขว้างลูกบอลในกีฬาอเมริกันฟุตบอลหรือกีฬารักบี้ คำว่า "ไรเฟิล (Rifle)" นั้นมาจากคำว่า Rifling ซึ่งแปลว่าการทำให้เป็นร่อง นิยมใช้เป็นอาวุธของทหารในสงคราม การล่าสัตว์ และกีฬายิงปืน
ในทางทหารแล้วคำว่า "ปืน (Gun)" ไม่ได้หมายถึงปืนเล็กยาว ในทางทหารคำว่า "ปืน (Gun)" หมายถึง ปืนใหญ่ นอกจากนี้ ในงานนวนิยายหลายเรื่อง คำว่าปืนเล็กยาวหรือปืนไรเฟิลจะหมายถึงอาวุธใด ๆ ก็ตามที่มีพานท้ายและต้องประทับบ่าก่อนยิง ถึงแม้ว่าอาวุธดังกล่าวจะไม่ได้ทำร่องในลำกล้องหรือไม่ได้ยิงกระสุนก็ตาม
คำอธิบาย

ในอดีต ปืนเล็กยาวจะถูกนิยมใช้ในกลุ่มนักแม่นปืน ในขณะที่ทหารราบจะนิยมใช้ปืนคาบศิลาในการเข้าปะทะ เนื่องจากคนในสมัยก่อนคิดว่าปืนคาบศิลามีความรุนแรงกว่าปืนเล็กยาว ซึ่งจะยิงกระสุนกลม ๆ ซึ่งอาจมีขนาดถึง 19 ม.ม. (0.75 นิ้ว)จนกระทั่ง เบนจามิน โรบินส์ นักคณิตศาสตร์ชาวอังกฤษ ได้ค้นพบว่ากระสุนของปืนเล็กยาวนั้น จะพุ่งได้เร็วกว่ากระสุนแบบกลมของปืนคาบศิลา แต่ทว่า งานของโรบินส์และคนอื่นๆนั้น กว่าจะได้การยอมรับก็ต้องรอจนถึงช่วงประมาณศตวรรษที่ 18
ในช่วงกลางศตวรรษที่ 19 ปืนเล็กยาวก็ถูกพัฒนา มีการปรับปรุงให้เหมาะสม จนกระทั่งปืนคาบศิลาเริ่มถูกแทนที่ด้วยปืนเล็กยาว จากนั้น ปืนเล็กยาวก็เริ่มมีพานท้าย เพื่อประทับยิง ปืนเล็กยาวของกองทัพในช่วงแรก ๆ อย่างเช่น ปืนไรเฟิลบาร์คเกอร์ จะมีขนาดสั้นกว่าปืนคาบศิลา และมักจะถูกใช้โดยพลแม่นปืน จนกระทั่งใกล้ช่วงศตวรรษที่ 20 ปืนเล็กยาวก็เริ่มมีความยาวมากขึ้น เช่น ปืน 1890 มาตินี่ เฮนรี่ มีความยาวเกือบ 2 เมตร และติดดาบปลายปืนสำหรับจ้วงแทงศัตรูในระยะประชิดได้ และด้วยความต้องการอาวุธปืนยาวที่กระชับมากขึ้นของเหล่าทหารม้าทำให้มีการพัฒนาปืนเล็กสั้น (Carbine) ขึ้นมา
ผู้ใช้ปืนเล็กยาวมักจะติดดาบปลายปืน (Bayonet) ไว้ตรงบริเวณด้านล่างของปากลำกล้อง ซึ่งจะมีจุดให้ติดดาบปลายปืน เพื่อใช้สำหรับฟันและจ้วงแทงศัตรูที่เข้ามาโจมตีในระยะประชิด นอกจากดาบปลายปืนแล้ว พานท้ายของปืนเล็กยาวก็สามารถใช้ทุบตีศัตรูให้บาดเจ็บสาหัสจนถึงขั้นเสียชีวิตได้
ในช่วงต้นศตวรรษที่ยี่สิบ มีการนำปืนเล็กยาวมาใช้ในสงครามใหญ่ๆเพื่อการป้องกันและการโจมตี เป็นจำนวนมาก โดยในช่วงเวลานั้น ทหารในหลายๆประเทศ ยังคงใช้ ปืนเล็กยาวระบบลูกเลื่อน รุ่นต่าง ๆ เป็นอาวุธหลักในการรบเป็นส่วนใหญ่ เช่นในช่วงของ สงครามรัสเซีย-ญี่ปุ่น, สงครามโลกครั้งที่หนึ่ง, สงครามโลกครั้งที่สอง รวมไปถึงช่วง สงครามอินโดจีนครั้งที่หนึ่ง, สงครามเกาหลี และในบางช่วงของ สงครามเวียดนาม เป็นต้น
ในช่วงสงครามโลกครั้งที่หนึ่ง ปืนเล็กยาวถือว่าเป็นอาวุธที่ใช้ต่อต้านอากาศยานของฝ่ายศัตรูได้ โดยการให้ทหารที่มีปืนเล็กยาวรุมยิงกระสุนขึ้นไปใส่เครื่องบินรบของฝ่ายศัตรู โดยมีเป้าหมายที่ตัวนักบินและโครงสร้างของเครื่องบิน เนื่องจากโครงสร้างของเครื่องบินรบในยุคนั้นยังไม่ได้ถูกพัฒนาด้วยวัสดุที่แข็งแกร่งมากนั้น ทำให้ปืนเล็กยาวสามารถสร้างความเสียหายให้กับเครื่องบินรบในยุคนั้นได้อย่างมาก
ปูนปลาสเตอร์

ปูนปลาสเตอร์ (อังกฤษ: Plaster หรือ Plaster of Paris) คือปูนที่ใช้ทำประโยชน์หลายอย่างเช่น วัสดุก่อสร้าง และได้มีการค้นพบมากว่า 9,000 ปีแล้ว โดยได้มีการค้นพบที่คาบสมุทรอนาโตเลียและซีเรีย แต่ที่เรารู้จักกันดีก็คือการนำมาเป็นวัสดุก่อสร้างในการทำพีระมิดของชาวอียิปต์ เมื่อประมาณ 5,000 ปี โดยมีการบันทึกถึงขั้นตอนการผลิต (นำ gypsum มาเผาแล้วบดให้เป็นผง และนำไปผสมกับน้ำเมื่อต้องการใช้งาน) ใช้เป็นวัสดุเชื่อมต่อระหว่างก้อนหินแต่ละก้อนในการสร้างพีระมิด และได้ถูกใช้งานมาเรื่อย ๆ ตามหน้าประวัติศาสตร์อันยาวนานของวงการก่อสร้าง จนกระทั่งในช่วงศตวรรษที่ 20 ปูนปลาสเตอร์เริ่มที่จะนำมาใช้อย่างกว้างขวางนอกอุตสาหกรรมก่อสร้าง อาทิเช่น การนำมาใช้ในอุตสาหกรรมเซรามิก (สุขภัณฑ์, เครื่องใช้บนโต๊ะอาหาร, เครื่องประดับ), ในวงการทันตกรรม, การหล่อโลหะ, เครื่องประดับ, เครื่องมือการแพทย์, เครื่องสำอางและอีกหลาย ๆ  คุณสมบัติหลักที่ทำให้นิยมใช้งานก็คือความสามารถที่จะแข็งตัวได้รูปตามแม่พิมพ์ที่ใช้ โดยที่มีการเปลี่ยนแปลงขนาดเพียงเล็กน้อยเท่านั้น
ปูนปลาสเตอร์ หรือที่เรียกทางเคมีว่า Calcium sulfate hemihydrates ได้มาจากการนำแร่ยิบซั่ม (Gypsum) ซึ่งมีอยู่ทั่วไปในธรรมชาติมาให้ความร้อน (ประมาณ 150 °C) เพื่อให้เกิดการเปลี่ยนแปลงโครงสร้างทางเคมีดังสมการ
และเมื่อนำไปผสมน้ำเพื่อใช้งานก็จะเกิดปฏิกิริยาย้อนกลับดังนี้
โดยจะปลดปล่อยพลังงานออกมาในรูปของพลังงานความร้อน
ในกระบวนการผลิตปูนปลาสเตอร์ จะได้ปูนปลาสเตอร์ออกมา 2 ชนิดคือ Beta (β) plaster และ Alpha (α) plaster ซึ่งจะให้คุณสมบัติที่แตกต่างกันไปทั้งในเรื่องของความแข็งแรง และการดูดซึม/คายน้ำของตัวปูนปลาสเตอร์เอง ในการผลิตเพื่อออกมาจำหน่าย ทางผู้ผลิตเองจะมีการผสมระหว่างปูนทั้งสองชนิดนี้ในอัตราส่วนต่าง ๆ กัน รวมถึงอาจมีสารเคมีบางอย่างผสมรวมไปด้วยเพื่อให้ได้ปูนปลาสเตอร์ที่มีคุณสมบัติตรงตามความต้องการใช้งานแต่ละชนิด อาทิเช่น ปูนปลาสเตอร์สำหรับการทำ Case mould จะต้องมีการแข็งแรง ทนต่อการขยายตัวได้ดี และไม่ต้องการคุณสมบัติในการดูด/คายน้ำ ปูนปลาสเตอร์สำหรับทำแม่พิมพ์งานหล่อน้ำดิน ต้องการคุณสมบัติที่ดีของการดูด/คายน้ำ แต่ไม่ต้องการเรื่องความแข็งแรงมากนัก และ ปูนปลาสเตอร์สำหรับทำแม่พิมพ์งาน Ram press ต้องการความทนทางต่อแรงอัดสูง เป็นต้น
ปืนพกโตกาเรฟ

|  ปืนพกโตกาเรฟ  |
| --- | --- |

ชนิด: ปืนพกกึ่งอัตโนมัติ
แหล่งกำเนิด:  สหภาพโซเวียต
บทบาท
ประจำการ: 1930-ปัจจุบัน
ประวัติการผลิต
ผู้ออกแบบ: เฟดอร์ โตกาเรฟ
ช่วงการออกแบบ: 1930
ช่วงการผลิต: 1930-1955
ข้อมูลจำเพาะ
ความยาว: 194 mm (7.6 in)
ความสูง: 134 mm (5.3 in)

กระสุน: 7.62x25 มิลลิเมตรมาคารอฟ
ความเร็วปากกระบอก: 450 m/s (1,500 ft/s)
ระบบป้อนกระสุน: 8 นัด
โตกาเรฟ หรือ ที-ที เป็นปืนพกกึ่งอัตโนมัติของสหภาพโซเวียต ออกแบบโดยเฟดอร์ โตกาเรฟ ในปี ค.ศ. 1930 เพื่อใช้เป็นปืนพกประจำการของกองทัพแดง และใช้งานแทนปืนลูกโม่ นากองท์ เอ็ม1895  ปืนชนิดนี้เข้าประจำการจนถึงปี ค.ศ. 1952 ก็ถูกแทนที่ด้วยปืนพกมาคารอฟ แต่ก็ยังคงใช้ในกองทัพแดงจนกระทั่งปี ค.ศ. 1960 และยังถูกใช้ประจำการของหน่วยตำรวจโซเวียตอีกด้วย
ปืนชนิดนี้มีหลายรุ่น แต่รุ่นที่นิยมใช้กันก็คือ ทีที-33 (อังกฤษ: TT-33) และเป็นปืนที่ประจำการในประเทศกลุ่มตะวันออกในช่วงสงครามเย็น และยังถูกนำไปผลิตใหม่ในหลายประเทศ เช่น จีน ผลิตปืนในรูปแบบนี้โดยใช้ชื่อรุ่นว่า ปืนพกชนิด 54 (อังกฤษ: Type 54) ผลิตโดยบริษัทโนรินโค นอกจากนี้ยังมีประเทศอื่นๆ อีกมากที่ผลิตปืนลักษณะนี้เช่น โปแลนด์ โรมาเนีย ยูโกสลาเวีย ฯลฯ
ประวัติ

"โตกาเรฟ" ถูกออกแบบโดยเฟดอร์ โตกาเรฟ (Fedor Tokarev) ในปื ค.ศ. 1930 ระหว่างนี้ก็ยังถูกทางการโซเวียตติเตียนตักเตือนในเรื่องความไม่สมบูรณ์หลายครั้ง จึงออกแบบใหม่หลายครั้งจนกระทั่งได้รุ่นที่สมบูรณ์ที่สุดคือ ทีที-33 ซึ่งเป็นรุ่นที่นิยมใช้กันมากที่สุด ต่อมาในช่วงทศวรรษ 1950 สหภาพโซเวียตได้ให้กรรมสิทธิ์การผลิตปืนชนิดนี้ของประเทศในกลุ่มวอร์ซอแพ็ค(Warsaw pact) โดยใช้กระสุนแบบ 7.62x25 มม หลังจากนั้นปืนชนิดนี้ก็ถูกนำไปผลิตในลักษณะเดียวกันอีกหลายประเทศ
ประเทศผู้ใช้งาน

อัฟกานิสถาน
แอลเบเนีย:
แอลจีเรีย
แองโกลา
อาร์มีเนีย
อาเซอร์ไบจาน
บังกลาเทศ
เบลารุส
เบนิน
บอสเนียและเฮอร์เซโกวีนา
บัลแกเรีย
บุรุนดี
กัมพูชา
ชาด
จีน
สาธารณรัฐคองโก​
โครเอเชีย
สาธารณรัฐประชาชนดอแนตสก์​
เยอรมนีตะวันออก
อียิปต์
อิเควทอเรียลกินี
ฟินแลนด์
จอร์เจีย
กินี
กินี-บิสเซา
ฮ่องกง​
ฮังการี
อินโดนีเซีย​
อิรัก
โกตดิวัวร์
ญี่ปุ่น​ : ยึดได้มาจากกองทัพโซเวียต.
คาซัคสถาน
คีร์กีซสถาน
ลาว
ลิเบีย
ลิทัวเนีย
มาดากัสการ์
มาลี
มอลตา
มอริเตเนีย
มอลโดวา
มองโกเลีย
มอนเตเนโกร
โมร็อกโก
โมซัมบิก
ไรช์เยอรมัน
เกาหลีเหนือ
ปากีสถาน​
โปแลนด์
โรมาเนีย
รัสเซีย
เซอร์เบีย
เซียร์ราลีโอน
โซมาเลีย
สหภาพโซเวียต
ศรีลังกา
ซีเรีย
ยูกันดา
เวียดนาม
ยูโกสลาเวีย
แซมเบีย
ซิมบับเว
ปุ่มเหนือแอ่งกลีนอยด์

| ปุ่มเหนือแอ่งกลีนอยด์  (Supraglenoid tubercle) |
| --- | --- |
กระดูกสะบักข้างซ้าย มองจากด้านข้าง (ปุ่มเหนือแอ่งกลีนอยด์อยู่ตรงด้านบนของภาพ)
รายละเอียด
ตัวระบุ
ภาษาละติน: tuberculum supraglenoidale
TA98: A02.4.01.020
TA2: 1163
FMA: 23263
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มเหนือแอ่งกลีนอยด์ (อังกฤษ: Supraglenoid tubercle)  เป็นส่วนของกระดูกสะบักที่อยู่เหนือแอ่งกลีนอยด์ (gleniod cavity) เป็นจุดเกาะของปลายจุดเกาะต้นด้านยาว (long head) ของกล้ามเนื้อไบเซ็ปส์ เบรคิไอ (biceps brachii)
แหล่งข้อมูลอื่น

Norman/Georgetown lesson1bonesofpostshoulder
Norman/Georgetown radiographsul (xrayleftshoulder)
SUNY Downstate Medical Center 03:os-0115
ปุ่มใต้แอ่งกลีนอยด์

| ปุ่มใต้แอ่งกลีนอยด์  (Infraglenoid tubercle) |
| --- | --- |
กระดูกสะบักข้างซ้าย มองจากด้านข้าง (ปุ่มใต้แอ่งกลีนอยด์อยู่ตรงกลางขวาของภาพ)
รายละเอียด
ตัวระบุ
ภาษาละติน: tuberculum infraglenoidale
TA98: A02.4.01.021
TA2: 1164
FMA: 23266
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มใต้แอ่งกลีนอยด์ (อังกฤษ: infraglenoid tubercle) เป็นส่วนของกระดูกสะบักที่อยู่ใต้แอ่งกลีนอยด์ (gleniod cavity) เป็นจุดเกาะของปลายจุดเกาะต้นด้านยาว (long head) ของกล้ามเนื้อไตรเซ็ปส์ เบรคิไอ (triceps brachii)
แหล่งข้อมูลอื่น

SUNY Downstate Medical Center 05:os-0215 - "Axillary Region: Scapula (Left) "
Norman/Georgetown radiographsul (xrayleftshoulder)
ปีเตอร์ แจ็กสัน

| เซอร์ ปีเตอร์ แจ็กสัน |
| --- | --- |
แจ็กสัน ในงาน แซนดีเอโกคอมมิก-คอน 2014
เกิด: ปีเตอร์ โรเบิร์ต แจ็กสัน  (1961-10-31) 31 ตุลาคม ค.ศ. 1961 (63 ปี) เวลลิงตัน, นิวซีแลนด์
อาชีพ: ผู้ผลิตภาพยนตร์
ปีปฏิบัติงาน: 1976–ปัจจุบัน
คู่สมรส: ฟราน วาลช์ (1987–ปัจจุบัน)
เซอร์ปีเตอร์ โรเบิร์ต แจ็กสัน (อังกฤษ: Sir Peter Robert Jackson) เป็นชาวนิวซีแลนด์ เกิดเมื่อวันที่ 31 ตุลาคม ค.ศ. 1961 ในเขต Pukerua Bay เมือง North Island ประเทศนิวซีแลนด์ มีผลงาน ทั้งการเป็น ผู้เขียนบทภาพยนตร์, ผู้กำกับภาพยนตร์ และ ผู้อำนวยการสร้างภาพยนตร์ อย่างผลงานภาพยนตร์ไตรภาค เดอะลอร์ดออฟเดอะริงส์ (2001-2003) และ เดอะ ฮอบบิท (2012-2014) แจ็กสันเคยได้รับการเสนอชื่อเข้าชิง อะคาเดมีอะวอร์ด ได้รับรางวัล ภาพยนตร์ยอดเยี่ยม, ผู้กำกับภาพยนตร์ยอดเยี่ยม และ บทภาพยนตร์ดัดแปลงยอดเยี่ยม มาแล้วจากการกำกับภาพยนตร์เรื่อง เดอะลอร์ดออฟเดอะริงส์: มหาสงครามชิงพิภพ (2003) แจ็กสันยังเป็น ผู้อำนวยการสร้างภาพยนตร์ บางส่วนของแจ็กสันได้แก่ ยึดแผ่นดิน เปลี่ยนพันธุ์มนุษย์ (2009), การผจญภัยของตินติน (2011), พิพากษาตุลาการ (2012) และ สมรภูมิล่าเมือง: จักรกลมรณะ (2018) รายได้จากการกำกับภาพยนตร์ของเขารวมมากกว่า 6,636 ล้านดอลลาร์สหรัฐ